Document ID: 31986R1129

*****
ΚΑΝΟΝΙΣΜΟΣ (ΕΟΚ) αριθ. 1129/86 ΤΗΣ ΕΠΙΤΡΟΠΗΣ
της 18ης Απριλίου 1986
που τροποποιεί, τον κανονισμό αριθ. 23 του Συμβουλίου όσον αφορά τις κοινές προδιαγραφές ποιότητας για τα ροδάκινα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως των αγορών στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 2 παράγραφος 3 τελευταία εδάφιο,
Εκτιμώντας:
ότι το παράρτημα ΙΙ/4 του κανονισμού αριθ. 23 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 846/76 (4), καθόρισε τις κοινές προδιαγραφές ποιότητας για τα ροδάκινα·
ότι οι εν λόγω προδιαγραφές προβλέπουν τη δυνατότητα εμπορίας μέχρι τις 31 Ιουλίου, για ορισμένες ποιοτικές κατηγορίες, των ροδακίνων περιμέτρου που περιλαμβάνονται μεταξύ 15 και 16 εκατοστών ή διαμέτρου που περιλαμβάνεται μεταξύ 47 και 51 χιλιοστών· ότι η διάταξη αυτή δεν αντιστοιχεί πλέον στις ανάγκες της καταναλώσεως· ότι θα πρέπει συνεπώς να διαγραφεί·
ότι τα μέτρα που πορβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον τίτλο ΙΙΙ «Ταξινόμηση κατά μέγεθος» του παραρτήματος ΙΙ/4 του κανονισμού αριθ. 23, διαγράφεται η εξής φράση:
«Επιπλέον, τα ροδάκινα περιφερείας 15 και 16 εκατοστών ή διαμέτρου 47 και 51 χιλιοστών γίνονται δεκτά μέχρι τις 31 Ιουλίου, εξαιρέσει αυτών της κατηγορίας "extra»».
Άρθρο 2
Ο παρών κανονισμός αρχίζει να ισχύει την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Απριλίου 1986.

Labels: 7
3
17